2020. gada 7. janvārī Rīkojums Nr. 12

Rīgā (prot. Nr. 1 36. §)

**Par valsts sabiedrības ar ierobežotu atbildību "Aknīstes psihoneiroloģiskā slimnīca" un valsts sabiedrības ar ierobežotu atbildību "Daugavpils psihoneiroloģiskā slimnīca" reorganizāciju**

1. Saskaņā ar Publiskas personas kapitāla daļu un kapitālsabiedrību pārvaldības likuma 127. pantu uzsākt valsts sabiedrības ar ierobežotu atbildību "Aknīstes psihoneiroloģiskā slimnīca" (vienotais reģistrācijas Nr. 40003453643) un valsts sabiedrības ar ierobežotu atbildību "Daugavpils psihoneiroloģiskā slimnīca" (vienotais reģistrācijas Nr. 50003407881) reorganizāciju, veicot kapitālsabiedrību apvienošanu, un nodot valsts sabiedrības ar ierobežotu atbildību "Aknīstes psihoneiroloģiskā slimnīca" (pievienojamā sabiedrība) mantu valsts sabiedrībai ar ierobežotu atbildību "Daugavpils psihoneiroloģiskā slimnīca" (iegūstošā sabiedrība).

2. Noteikt, ka pēc reorganizācijas valsts sabiedrības ar ierobežotu atbildību "Daugavpils psihoneiroloģiskā slimnīca" (iegūstošā sabiedrība) valsts kapitāla daļu turētāja ir Veselības ministrija.

3. Veselības ministrijai – valsts kapitāla daļu turētājai valsts sabiedrībā ar ierobežotu atbildību "Daugavpils psihoneiroloģiskā slimnīca" – atbilstoši kompetencei veikt visas reorganizācijas procesa pabeigšanai nepieciešamās darbības, nodrošinot tā atbilstību Publiskas personas kapitāla daļu un kapitālsabiedrību pārvaldības likumam, Komerclikuma noteikumiem, kā arī citiem normatīvajiem aktiem.

Ministru prezidents A. K. Kariņš

Veselības ministre I. Viņķele